Návrh 
na zrušenie úlohy č. 3 v mesiaci december z Plánu legislatívnych úloh vlády Slovenskej republiky na rok 2005  

Návrh na zrušenie úlohy

Úloha č. 3 v mesiaci december z Plánu legislatívnych úloh vlády SR na rok 2005

Znenie úlohy:
Návrh zákona o poisťovníctve.

Odôvodnenie:
	Legislatívnu úpravu zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (ďalej len „zákon o poisťovníctve“), ktorej zámerom bolo zosúladenie zákona o poisťovníctve s novelou zákona č. 431/2002 Z. z. o účtovníctve, pripravilo Ministerstvo financií SR v návrhu zákona o poistnej zmluve, ktorý vypracovalo Ministerstvo spravodlivosti SR. 

	Novelizácia zákona o poisťovníctve bude potrebná až v budúcom období, z dôvodu navrhnutej právnej úpravy zákona o poisťovníctve v návrhu zákona o poistnej zmluve, ako aj potreby transpozície smernice Európskeho parlamentu a Rady 2005/.../ES o zaistení, ktorou sa menia a dopĺňajú smernice Rady 73/239/EHS, 92/49/EHS, 98/78/ES a 2002/83/ES, ktorej účinnosť sa predpokladá až v druhom štvrťroku 2006.